
เลขานุการได้ตรวจสอบลายมือชื่อสมาชิกสภาที่ได้ลงชื่อตรงกับผู้เข้าร่วมประชุมและมีจำนวนผู้ร่วมประชุมครบองค์ประชุม เชิญท่านประธานดำเนินการประชุมตามระเบียบวาระต่างๆดังนี้
ระเบียบวาระที่ 1	เรื่องที่ประธานแจ้งให้ที่ประชุมทราบ
-ไม่มี-
ระเบียบวาระที่ 2	เรื่องรับรองรายงานการประชุม
					-ไม่มี-
ระเบียบวาระที่ 3	เรื่องที่เสนอใหม่
ประธานสภา	ครับวันนี้เป็นการเสนอร่างเทศบัญญัติงบประมาณรายจ่ายเพิ่มเติมฉบับที่ 1 ประจำปีงบประมาณ พ.ศ. 2560 วาระที่ 1 ขั้นรับหลักการ เชิญผู้เสนอร่างเสนอครับ
นายกเทศมนตรี	เรียนประธานสภา ประกอบงบประมาณรายจ่ายเพิ่มเติมฉบับที่  1  ประจำปีงบประมาณ พ.ศ. 2560
ท่านประธานสภาฯ และสมาชิกสภาเทศบาลตำบลหนองพ้อ
บัดนี้  ปรากฏว่าเทศบาลตำบลหนองพ้อมีความจำเป็นต้องตั้งงบประมาณรายจ่ายเพิ่มขึ้น  เนื่องจากได้รับจัดสรรงบประมาณเกี่ยวกับเงินอุดหนุนทั่วไป  เงินอุดหนุนสำหรับสนับสนุนศูนย์พัฒนาเด็กเล็กเพิ่มเติมที่ค้างจ่ายของปีงบประมาณ  พ.ศ.2557 – 2559  ตามหนังสือด่วนที่สุด  ที่  มท  0809.4/ว1746  ลงวันที่  31  สิงหาคม  2560  ทำให้มีความจำเป็นต้องตั้งงบประมาณรายจ่ายเพิ่มเติม  ฉบับที่  1  เป็นเงินทั้งสิ้น  120,842  บาท  เพื่อรองรับค่าใช้จ่ายดังกล่าว
ประธานสภา	นายกเทศมนตรีได้แถลงงบประมาณรายจ่ายเพิ่มเติมเป็นที่เรียบร้อยวงเงินที่จะจ่ายทั้งสิ้น 120,842 บาท ซึ่งมีรายละเอียดตามร่างเทศบัญญัติที่อยู่ในมือสมาชิกเป็นที่เรียบร้อยแล้ว เชิญท่านสมาชิกอภิปรายร่างเทศบัญญัติงบประมาณรายจ่ายเพิ่มเติมฉบับที่ 1 ครับ เชิญครับ มีหรือไม่ครับ เมื่อไม่มีผมขอมติรับหลักการร่างเทศบัญญัติงบประมาณรายจ่ายเพิ่มเติมฉบับที่ 1 ประจำปีงบประมาณพ.ศ.2560 โปรดยกมือ
มติที่ประชุม		เห็นชอบ		9	เสียง
		ไม่เห็นชอบ	-	เสียง
		งอออกเสียง	1	คน
			(ลา	2	คน)
ประธานสภา	ต่อไปขอให้สมาชิกได้เสนอคณะกรรมการว่าจะมีกี่คนครับ
ปรีชา  ชาญเมธี 	เรียนประธานสภา ผมเสนอ 3 ท่านครับ
ผู้รับรอง	คุณสุโท  ปิยะปานันท์,คุณศุภชัย  ชูเนียม
ประธานสภา	ต่อไปเสนอชื่อคณะกรรมการแปรญัตติครับ
ศุภชัย  ชูเนียม	เรียนประธานสภา ผมขอเสนอ คุณสมพงศ์  ศรีเงินครับ
ผู้รับรอง	คุณถาวร  ห้วนแจ่ม,คุณปรีชา  ชาญเมธี
ปรีชา  ชาญเมธี	เรียนประธานสภา ผมขอเสนอคุณประสิทธิ์  จันทร ครับ
ผู้รับรอง	คุณสมเกียรติ  เกื้อชู,คุณสุโท  ปิยะปานันท์
สมเกียรติ  เกื้อชู	เรียนประธานสภา ผมขอเสนอปรีชา  ชาญเมธี ครับ
ผู้รับรอง	คุณสมศักดิ์  เกตุด้วง,ประสิทธิ์  จันทร
ประธานสภา	ครับก็ได้ครบแล้ว 3 ท่านคือ
		1.นายสมพงศ์  ศรีเงิน
		2.นายประสิทธิ์  จันทร
		3.นายปรีชา  ชาญเมธี
	ต่อไปเป็นการกำหนดระยะเวลาขอแปรญัตติครับ เชิญผู้เสนอครับ
สมเกียรติ  เกื้อชู	เรียนประธานสภา ครับวันที่ 19 – 20 กันยายน 2560 เวลา 07.00 – 19.30 น.ครับ
ประธานสภา	มีท่านใดจะเสนอวันอื่นอีกหรือไม่ครับ ถ้าไม่มีกำหนดเวลาประชุม เป็นวันที่ 22 กันยายน 2560 ครับ
ประธานสภา	3.2ขออนุมัติกันเงินงบประมาณประจำปี 2560 เชิญผู้เสนอญัตติครับ
นายกเทศมนตรี	เรียนประธานสภา ข้าพเจ้า นายสุพัฒน์  หนูจีนเส้ง ตำแหน่ง นายกเทศมนตรีตำบลหนองพ้อ ขอเสนอญัตติขออนุมัติกันเงินงบประมาณรายจ่ายประจำปีงบประมาณ พ.ศ. 2560 กรณียังมิได้ก่อหนี้ผูกพัน เนื่องจากไม่มีรายได้เพียงพอที่จะก่อหนี้ผูกพันได้  ดังนี้
หลักการ
ด้านบริการชุมชนและสังคม  แผนงานการศาสนาวัฒนธรรมและนันทนาการ  งานกีฬาและนันทนาการ  งบลงทุน  หมวดค่าครุภัณฑ์ที่ดินและสิ่งก่อสร้าง ค่าครุภัณฑ์  ครุภัณฑ์กีฬา หน้า 89-90 ตั้งไว้ 660,000 บาท แยกเป็น
1) โครงการ จัดซื้อเครื่องออกกำลังกาย หมู่ที่ 3 ตั้งไว้ 220,000 บาท เพื่อจ่ายเป็นค่าจัดซื้อชุดออกกำลังกายพร้อมติดตั้ง เช่น เครื่องบริหารขาและสะโพกแบบเหวี่ยงตัว,เครื่องปั่นจักยาน,เครื่องยกน้ำหนักแบบนอน ,เครื่องบริหารหน้าท้อง ฯลฯ เพื่อใช้เป็นสถานที่ออกำลังกายให้กับประชาชนในหมู่ที่ 3 โดยจัดซื้อตามราคาท้องตลาด เนื่องจากไม่มีกำหนดไว้ในบัญชีราคามาตรฐานครุภัณฑ์พื้นฐาน
2) โครงการ จัดซื้อเครื่องออกกำลังกาย หมู่ที่ 5 ตั้งไว้ 220,000 บาท เพื่อจ่ายเป็นค่าจัดซื้อชุดออกกำลังกายพร้อมติดตั้ง เช่น เครื่องบริหารขาและสะโพกแบบเหวี่ยงตัว,เครื่องปั่นจักยาน,เครื่องยกน้ำหนักแบบนอน ,เครื่องบริหารหน้าท้อง ฯลฯ เพื่อใช้เป็นสถานที่ออกำลังกายให้กับประชาชนในหมู่ที่ 5 โดยจัดซื้อตามราคาท้องตลาด เนื่องจากไม่มีกำหนดไว้ในบัญชีราคามาตรฐานครุภัณฑ์พื้นฐาน
3) โครงการ จัดซื้อเครื่องออกกำลังกาย หมู่ที่ 7 ตั้งไว้ 220,000 บาท เพื่อจ่ายเป็นค่าจัดซื้อชุดออกกำลังกายพร้อมติดตั้ง เช่น เครื่องบริหารขาและสะโพกแบบเหวี่ยงตัว,เครื่องปั่นจักยาน,เครื่องยกน้ำหนักแบบนอน ,เครื่องบริหารหน้าท้อง ฯลฯ เพื่อใช้เป็นสถานที่ออกำลังกายให้กับประชาชนในหมู่ที่ 7 โดยจัดซื้อตามราคาท้องตลาด เนื่องจากไม่มีกำหนดไว้ในบัญชีราคามาตรฐานครุภัณฑ์พื้นฐาน
เหตุผล
เพื่อให้เป็นไปตามระเบียบกระทรวงมหาดไทย ว่าด้วยการรับเงิน การเบิกจ่าย การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น และแก้ไขเพิ่มเติม ถึงฉบับที่ 3  พ.ศ. 2558 ข้อ 59 ในกรณีที่มีรายจ่ายหมวดค่าครุภัณฑ์ที่ดินและสิ่งก่อสร้าง ยังมิได้ก่อหนี้ผูกพันแต่มีความจำเป็นจะต้องใช้จ่ายเงินนั้นต่อไปอีก ให้องค์กรปกครองส่วนท้องถิ่นรายงานขออนุมัติกันเงินต่อสภาท้องถิ่นได้อีกไม่เกินระยะเวลา 1 ปี
หากองค์กรปกครองส่วนท้องถิ่นยังมิได้ดำเนินการก่อหนี้ผูกพันตามเงื่อนไขในวรรคหนึ่ง ให้ขออนุมัติขยายเวลาเบิกจ่ายเงินได้ไม่เกินอีก 1 ปี ต่อสภาท้องถิ่น หรือกรณีมีความจำเป็นต้องแก้ไขเปลี่ยนแปลงรายการดังกล่าวที่ทำให้ ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้ขออนุมัติเปลี่ยนแปลงหรือขยายเวลาเบิกจ่ายเงินได้ไม่เกินอีกหนึ่งปีต่อสภาท้องถิ่น แล้วแต่กรณี
กรณีสิ้นสุดระยะเวลาการกันเงินและขยายเวลาเบิกจ่ายเงินแล้ว หากไม่ได้ดำเนินการหรือมีเงินเหลือจ่ายจากเงินดังกล่าว ให้เงินจำนวนนั้นตกเป็นเงินสะสม 
			ขอได้โปรดนำเสนอต่อที่ประชุมสภาเทศบาลตำบลหนองพ้อเพื่อพิจารณาต่อไป
ประธานสภา	เชิญท่านสมาชิกอภิปรายครับ ถ้าไม่มีผมขอมติท่านสมาชิกท่านใดเห็นชอบอนุมัติกันเงินงบประมาณปี 2560 โปรดยกมือ
มติที่ประชุม			เห็นชอบ		9	เสียง
			ไม่เห็นชอบ	-	เสียง
[bookmark: _GoBack]			งอออกเสียง	1	คน
				(ลา	2	คน)
ระเบียบวาระที่ 4	เรื่องอื่นๆ(ถ้ามี)
ประธานสภา	เชิญท่านสมาชิกเสนอแนะครับ
ปรีชา  ชาญเมธี	เรียนประธานสภา ผมขอถามเรื่องถนนสานโคกน้ำหักครับเกี่ยวกับท่อน้ำครับ
	เรื่องประปาหมู่ที่ 5ครับตอนนี้เป็นอย่างไรครับ
นายกเทศมนตรี	เรียนประธานสภา ประปาหมู่ที่ 5 ตอนนี้ได้เคาะราคาเป็นที่เรียบร้อยแล้วครับ
ประสิทธิ์ จันทร	เรียนประธานสภา เรื่องของประปาหมู่ที่ 4 ที่กำลังเจาะตอนนี้ไปถึงไหนแล้วครับ 
ประธานสภา	เชิญท่านอื่นครับ





นายกเทศมนตรี	เรียนประธานสภา ประปาที่เจาะตอนนี้งานยังไม่ส่งครับ เราจะตัดวงเงินครับ แล้วให้ทางช่างไปดูคับแล้วงานยังไม่เสร็จครับ
ประธานสภา	สำหรับวันนี้ ขอขอบคุณท่านสมาชิกสภาทุกท่านครับ ผมขอปิดการประชุม
ปิดประชุม 10.40 น. 

ลงชื่อ	         เลขานุการสภาฯ    ลงชื่อ	                                      ประธานสภาฯ
        (นายกฤษกร  บุษบงก์)				         (นายสุชาติ  เทพโนรา) 
	(ลงชื่อ)				ประธานกรรมการตรวจรายงานการประชุม
   		  (นายสมพงศ์   ศรีเงิน)
	(ลงชื่อ)				กรรมการตรวจรายงานการประชุม
		  (นายสุโท  ปิยะปานันท์)
	(ลงชื่อ)				กรรมการตรวจรายงานการประชุม
		  (นายถาวร  ห้วนแจ่ม)

	







